Erudīcijas spēļu “PRĀTA MEŽĢIS”

Nolikums

**Moto:** Draudzīga sāncensība radošos uzdevumos.

**Mērķis:**

Popularizēt saturīgu brīvā laika pavadīšanu kopā ar ģimeni, draugiem vai kolēģiem, popularizēt aktīvu, radošu dzīvesveidu. Četru spēļu kārtu rezultātā noskaidrot atjautīgāko un erudītāko komandu Brīvzemnieku pagastā.

**Norises vieta un laiki**:

Puikules tautas namā.

1.kārta – 18.janvārī plkst.13:00 – apm.16:00

2.kārta – 8.februārī plkst.13:00 – apm.16:00

3.kārta – 14.martā plkst.13:00 – apm.16:00

4.kārta – FINĀLS – 4.maijā plkst.13:00 – apm.16:00

**Organizatori:**

Puikules tautas nams un biedrība “Attīstība plus”

Informācija: tālr. 26675416; e-pasts: Puikules.tn@aloja.lv

**Dalībnieki:**

Spēlē var piedalīties ikviena komanda, kur maksimālais dalībnieku skaits ir 5 (pieci). Pieteikumā komanda norāda dalībnieku vārdus, komandas nosaukumu, kapteini un vietu. Komandu sastāvos var veikt dalībnieku maiņu spēļu kārtās. Katrs dalībnieks drīkst startēt tikai vienas komandas sastāvā. Spēlē var piedalīties tikai tie dalībnieki, kuri ir reģistrējušies. Dalībnieki vecumā no 18+.

**Reģistrācija:**

Komandu pieteikšanās visām kārtām spēlē notiek, aizpildot pieteikumu:

1.kārtai – līdz 18.janvāra plkst.10:00

2.kārtai – līdz 8.februāra plkst.10:00

3.kārtai – līdz 14.marta plkst.10:00

4.kārtai – FINĀLAM – līdz 4.maija plkst.10:00

Pēc pieteikuma saņemšanas katrai komandai elektroniski tiek nosūtīts apstiprinājums ar kārtas nr.

Pieteikumu var aizpildīt elektroniski, nosūtot uz e-pastu: Puikules.tn@aloja.lv vai personīgi Brīvzemnieku pagasta pārvaldē.

**Dalības maksa:**

Dalības maksa 5 EUR no komandas. Var samaksāt iepriekš Brīvzemnieku pagasta pārvaldē vai 2 stundas pirms spēlēm Puikules tautas namā.

**Spēles apraksts:**

Katrā kārtā tiek izspēlēti 10 (desmit) raundi.

Katrā raundā ir 5 (pieci) jautājumi vai uzdevumi.

Katrā raundā pēc jautājumu nolasīšanas komandai tiek dots laiks 1 (viena) minūte atbildēm.

Katrā spēlē visas komandas uz jautājumiem atbild rakstiski.

Atbildes tiek rakstītas uz atbilžu lapiņām un nodotas spēles vadītājam. Katram raundam ir paredzēta atsevišķa lapiņa.

Pēc piektā raunda ir pārtraukums 15 minūtes.

Tēmas izvēlas organizatori.

Pēc 10. raunda komandu iegūtie punkti tiek saskaitīti un komanda ar lielāko punktu skaitu kļūst par kārtas uzvarētāju.

Par katru pareizu atbildi tiek iegūti 2 punkti. Organizatoriem ir tiesības piešķirt arī 1 punktu par daļēji pareizu atbildi.

3. un 9.raunds ir “mīnusu raundi”. Par katru neatbildētu jautājumu vai nepareizi atbildētu jautājumu tiek iegūti “-2” punkti.

Finālisti tiek noteikti summējot visās 4 (četrās) spēļu kārtās iegūtos punktus.

Vienā kārtā maksimālais punktu skaits ir 100 (viens simts).

Uzvar komanda ar lielāko punktu skaitu.

Vienāda kopvērtējuma punktu skaita gadījumā, komandas tiek sakārtotas reģistrēšanās secībā.

Spēles laikā dalībniekiem aizliegts izmantot palīglīdzekļus (telefonus, planšetes, datorus, grāmatas, palīdzību no līdzjutējiem, u.c.)

Ja komanda uzskata, ka kāds punkts nav ieskaitīts pareizi, tad to var apstrīdēt spēļu dienā un organizatoriem ir tiesības mainīt lēmumu par piešķirto punktu skaitu.

Katra spēle ilgst aptuveni 3 stundas.

**Līdzjutēji:**

Dalības maksa līdzjutējiem 1,00 eiro.

Katrā spēlē tiek izspēlēti 2 (divi) jautājumi līdzjutējiem.

**Apbalvošana:**

Pēc katras spēles pirmo trīs vietu ieguvēji saņem pārsteiguma balvas.

4.maijā pēc Fināla spēles: Galvenā balva: 100 eiro – 1.vietai.

2. un 3. vietai – pārsteiguma balvas.

Balvas no pasākuma sponsoriem.

**Citi noteikumi:**

Šo noteikumu izpilde un ievērošana ir obligāta visiem reģistrētajiem Spēles dalībniekiem. Reģistrēšanās Spēlē tiek uzskatīta kā katra dalībnieka piekrišana šiem noteikumiem. Reģistrējoties un piedaloties Spēlē, dalībnieks apliecina, ka ir izlasījis spēles noteikumus, saprot tos un piekrīt tos ievērot bez ierobežojumiem un nosacījumiem.

Reģistrējoties Spēlei dalībnieki piešķir organizatoriem tiesības izmantot visus foto un video materiālus publicitātes nolūkiem (sociālajos tīklos, reklāmas kampaņas, pasākuma atskatos, e-pastu izsūtnēs u.c.).

Organizatoriem ir tiesības jebkurā brīdī grozīt un papildināt šo Nolikumu, lai nodrošinātu projekta galveno mērķi – saturīgu brīvā laika pavadīšanu un iespēju iesaistīties un spēlēt visiem interesentiem, kuri vēlas piedalīties.

Organizatori patur tiesības noteikt maksimālo komandu skaitu.